ဟျောန်ဘင်

**ဟျောန်ဘင်**()၊ ); ၁၉၈၂ စက်တင်ဘာ ၂၅ ~ )သည် တောင်ကိုရီးယားသရုပ်ဆောင်တစ်ဦးဖြစ်သည်။ သူသည် *My Name is Kim Sam-soon* (2005), *Worlds Within* (2008), *Secret Garden* (2010–2011), *Memories of the Alhambra* (2018–2019) အစရှိသော ရုပ်သံဇာတ်လမ်းတွဲများနှင့် *Confidential Assignment* , *The Swindlers* (2017) စသောရုပ်ရှင်များတွင် ခေါင်းဆောင်မင်းသားအဖြစ်ပါဝင်လူသိများခဲ့သည်။

## ကိုယ်ရေးအချက်အလက်
* အရပ် - 184 cm (6 ft) 
* နာမည်ပြောင် - Binnie 
* သွေးအုပ်စု - B
* ရာသီခွင် - Libra
* Instagram/Twitter - မရှိ (သူ၏ agency instagram @vast.ent))
asianwiki မှ ဘာသာပြန်ဆို

## **အနုပညာခရီး**
### **2004-2009: အနုပညာခရီးအစ**
မှ Producers’ Choice Award ဆုကိုလက်ခံရယူနေစဉ် ]]
ဟွန်ဘင်းသည် 2003 ခုနှစ်တွင် *Bodyguard*  ရုပ်သံဇာတ်လမ်းတွဲအတွက်သရုပ်ဆောင်အဖြစ်ပွဲထွက်ခဲ့သည်။ ထို့နောက် သူသည်ဟာသရုပ်သံဇာတ်လမ်းတွဲ *Nonstop 4* နှင့် အချစ်ဒရာမာဇာတ်လမ်းတွဲ *Ireland* တို့တွင် ပါဝင်သရုပ်ဆောင်ခဲ့သည်။ ထိုနှစ်အတွင်းမှာပင် သူ၏ရုပ်ရှင်ဇာတ်ကားပွဲဦးထွက်အနေနဲ့ လူငယ်အားကစားရုပ်ရှင် Spin Kick တွင်ပါဝင်ခဲ့သည်။ 2005 တွင် Kim Sun-a နှင့်အတူ *My Lovely Sam Soon* အချစ်ဟာသဇာတ်လမ်းတွဲတွင် တွဲဖက်သရုပ်ဆောင်ခဲ့ပြီး အောင်မြင်သော အနုပညာကြယ်ပွင့်တစ်ဦးအဖြစ်ရပ်တည်နိုင်ခဲ့သည်။ Sam-soon ရုပ်သံဇာတ်လမ်းတွဲသည် ပျမ်းမျှကြည့်ရှုမှု (rating) 30% နှင့် နောက်ဆုံးပိုင်းအတွက် 50.5% ထိရရှိအောင်မြင်ခဲ့သည်။ ထိုရုပ်သံဇာတ်လမ်းတွဲဖြင့် ဟွန်ဘင်းသည် Top Excellence Award ကို MBC Drama Awards တွင်ဆွတ်ခူးနိုင်ခဲ့သည်။ 

ဟွန်ဘင်းသည် Sam-soon ရုပ်သံဇာတ်လမ်းတွဲ အောင်မြင်ပြီးနောက်တွင် ''A Millionaire's First Love* ရုပ်ရှင်ဇာတ်ကား (internet ဝတ္တုစာရေးဆရာ Guiyeoniရေးသားသော) တွင် ခေါင်းဆောင်မင်းသားအနေဖြင့် ပထမဆုံးပါဝင်သရုပ်ဆောင်ခွင့်ရခဲ့သည်။ ထိုဇာတ်ကားသည် လူငယ်ပရိသတ်များကြားတွင် အောင်မြင်မှုရခဲ့သည်။ 

သို့သော် သူ၏နောက်ထပ်ရုပ်သံဇာတ်လမ်းတွဲ *The Snow Queen* သည် အောင်မြင်မှုမရရှိခဲ့ပေ။သူသည် 2008 တွင် Noh Hee-kyungရေးသားသော ရုပ်သံဇာတ်လမ်းတွဲ အစရှိသော မတူကွဲပြားသည့် ဇာတ်ကောင်စရိုက်များတွင် ရွေးချယ်သရုပ်ဆောင်ခဲ့သည်။ သူပါဝင်သရုပ်ဆောင်ထားသော အချစ်ရုပ်ရှင်ဇာတ်ကား  *I Am Happy (*2008) သည် 2008 Busan International Film Festival ၏အပိတ်ရုပ်ရှင်ကားဖြစ်ခဲ့သည်။ 2009 တွင် Friend, Our Legend ရုပ်သံဇာတ်လမ်းတွဲတွင် sociopath အဖြစ်သရုပ်ဆောင်ခဲ့ရာ ရုပ်သံဝေဖန်သူများထံမှ ချီးကျူးမှုကိုပင် ရရှိခဲ့သည်။ သူသည်ထိုဇာတ်ကောင်နေရာတွင်သရုပ်ဆောင်ရန်အတွက် Kwak Kyung-taek ၏ မူရင်း ရုပ်ရှင်ကား ကို အခေါက်ပေါင်း 20, 30 ကြည့်ရှုလေ့လာခဲ့သည်ဟုသိရသည်။ 

### **2010-2013: ပြည်ပအောင်မြင်မှု**
ဟွန်ဘင်းသည် 2010 တွင် Kim Eun-sook ရေးသားသော *Secret Garden* အချစ်စိတ်ကူးယဉ်ရုပ်သံဇာတ်လမ်းတွဲတွင် မင်းသမီး Ha Ji-won နှင့်အတူတွဲဖက်သရုပ်ဆောင်ကာ တဖန်ပြန် နာမည်ကျော်ကြားမှု ရရှိခဲ့ပြန်သည်။ ထိုဇာတ်လမ်းတွဲသည် ကြည့်ရှုနှုန်း rating 30% ရှိခဲ့ပြီး ဇာတ်ကောင်များ၏ fashion, catchphrases, ဇာတ်ဝင်သီချင်းစသည်တို့ဖြင့် ပရိသတ်ကိုဖမ်းစားနိုင်ခဲ့သည်။ ထိုဇာတ်လမ်းတွဲတွင် သူ၏ ပြောင်မြောက်သော သရုပ်ဆောင်မှုကြောင့် ဟွန်ဘင်းသည် 2010 SBS Drama Awards,  47th Baeksang Arts Awards တို့ကိုဆွတ်ခူးနိုင်ခဲ့သည်။ သူသည် ထိုဇာတ်လမ်း၏ဇာတ်ဝင်တေး That Man ကိုလည်း သီဆိုခဲ့ပြီး ကိုရီးယားတေးသီချင်း portal ရှစ်ခုတွင် နံပါတ်တစ်နေရာရရှိပိုင်ဆိုင်ခဲ့သည်။ 

2011 တွင် ဒါရိုက်တာ Lee Yoon-ki ၏ *Come Rain, Come Shine* နှင့် ဒါရိုက်တာ Kim Tae-yong ၏ *Late Autumn* ရုပ်ရှင်ဇာတ်ကားနှစ်ကားတွင်သရုပ်ဆောင်ခဲ့သည်။ Late Autumn ဇာတ်ကားတွင် ဟွန်ဘင်းသည် တရုတ်မင်းသမီး Tang Wei နှင့် တွဲဖက်သရုပ်ဆောင်ခဲ့ရာ တရုတ်နိုင်ငံတွင်ထုတ်လွှင့်ခဲ့သော ကိုရီးယားရုပ်ရှင်များထဲမှ ဝင်ငွေအများဆုံးအဖြစ် US$ 9.5 million ဖြင့် ရပ်တည်ခဲ့သည်။ သူ၏သရုပ်ဆောင်မှုအတွက် *The Hollywood Reporter''  မှ ချီးကျူးမှုကိုလဲရရှိခဲ့သည်။   

ဟွန်ဘင်းသည် 61 ကြိမ်မြောက် Berlin International Film Festival ပွဲသို့တက်ရောက်ခဲ့သည်။ ထိုသို့တက်ရောက်ရခြင်းကို သူ၏အပျော်ရွှင်ရဆုံးသောအောင်မြင်မှု ဟုပြောကြားခဲ့သည်။ 

သူ၏ယခင် ကိုယ်စားလှယ် AM Entertainment နှင့် SM Entertainment ပေါင်းစည်းပြီးနောက် November 2012 တွင် ဟွန်ဘင်းနှင့်မင်းသမီး Shin Min-ah တို့သည် သီးသန့်ကိုယ်ပိုင် agency O & Entertainment ကိုတည်ထောင်ခဲ့သည်။ ဟွန်ဘင်းသည် 2013 ကို ကြော်ငြာများရိုက်ကူးခြင်း နှင့် အာရှတစ်ခွင် ပရိသတ်တွေ့ဆုံပွဲ (fan meeting) များပြုလုပ်ခြင်းဖြင့် ဖြတ်သန်းခဲ့သည်။

### **2014–2016: စစ်မှုထမ်းပြီးကာလ** 
ဟွန်ဘင်းသည် စစ်မှုထမ်းဆောင်ပြီးနောက် သရုပ်ဆောင်လောကသို့ The Fatal Encounter ရုပ်ရှင်ကားဖြင့်ပြန်လည်ဝင်ရောက်ခဲ့သည်။ ထိုဇာတ်ကားသည် သူ၏ပထမဆုံး နန်းတွင်းသမိုင်း ဇာတ်ကားဖြစ်ပြီး Jeongjo ဘုရင်ဇာတ်ကောင်အဖြစ် ခေါင်းဆောင်မင်းသား နေရာမှ ပါဝင်ခဲ့သည်။ ထိုဇာတ်ကားသည် April 2014 တွင် ထုတ်လွှင့်ခဲ့ပြီး ကြည့်ရှုသူ သုံးသန်းကျော်ရရှိခဲ့သည်။ သို့သော် ထိုဇာတ်ရုပ်အတွက် သူ၏သရုပ်ဆောင်မှုအပိုင်းအပေါ် ဝေဖန်မှုများရှိခဲ့ပြီး ထိုဇာတ်ကားသည်လည်း negative review များသာအများစုရရှိခဲ့ရသည်။ 

ထို့နောက်တွင် သူသည် 2015 အချစ်ရုပ်သံဇာတ်လမ်းတွဲ Hyde, Jekyll, Me တွင်မင်းသမီး Han Ji-min  နှင့်တွဲဖက် သရုပ်ဆောင်ခဲ့သည်။ သို့သော် ထိုဇာတ်လမ်းတွဲသည်လည်း ထင်ထားသလောက် အောင်မြင်မှုမရဘဲ ကြည့်ရှုနှုန်း (rating) နည်းခဲ့ရသည်။ 

January 2016 တွင် သူ၏ကိုယ်ပိုင်အေဂျင်စီ VAST Entertainment ကိုတည်ထောင်ခဲ့သည်။ 

### **2017–ယနေ့ထိ- အောင်မြင်မှုများပြန်လည်သိမ်းပိုက်ခြင်း** 
ဟွန်ဘင်းသည် 2017 အက်ရှင်သည်းထိတ်ရင်ဖိုရုပ်ရှင်ဇာတ်ကား Confidential Assignment တွင် မြောက်ကိုရီးယားနိုင်ငံသား သစ္စာဖောက်များပါဝင်သည့် ရာဇဝတ်အဖွဲ့အစည်းအား ဖမ်းဆီးရန် တောင်ကိုရီးယားနိုင်ငံသို့ တိတ်တဆိတ်စေလွှတ်ခံရသော မြောက်ကိုရီးယားနိုင်ငံသားစုံထောက်အဖြစ် သရုပ်ဆောင်ခဲ့သည်။ ထိုဇာတ်ကားသည် အောင်မြင်ခဲ့ပြီး ဟွန်ဘင်း၏ အက်ရှင်နှင့်ဟာသနှော သရုပ်ဆောင်မှုအပေါ်လဲ ကောင်းမွန်သောသုံးသပ်ချက်များ ရရှိခဲ့သည်။ ထို့နောက်တွင် နောက်ထပ်အက်ရှင်ဇာတ်ကား The Swindlers တွင် Yo Ji-Tae နှင့်တွဲဖက်၍သရုပ်ဆောင်ခဲ့သည်။ ထိုရုပ်ရှင်ကားသည်လဲ ဟွန်ဘင်းအတွက် ပေါက်မြောက်အောင်မြင်ခဲ့သော ဇာတ်ကားဖြစ်ခဲ့ပြန်သည်။ 
 
2018 တွင် သူသည် ရာဇဝတ်သည်းထိပ်ရင်ဖိုရုပ်ရှင်ကား The Negotiation တွင် မင်းသမီး Son Ye-jin နှင့်တွဲဖက်ကာ   villain နေရာမှ ပထမဆုံးအနေဖြင့် သရုပ်ဆောင်ခဲ့သည်။ သူ၏ကိုယ်ပိုင်အေဂျင်စီ VAST Entertainment မှပူးတွဲထုတ်လုပ်ခဲ့သော နာမည်ကြီး zombie ရုပ်ရှင် Rampant တွင်လဲ နာမည်ကျော်မင်းသား Jang Dong-gun နှင့်အတူ ပါဝင်သရုပ်ဆောင်ခဲ့ပြန်သည်။ ထိုနှစ်အတွင်းမှာပင် စိတ်ကူးယဉ်သည်းထိပ်ရင်ဖိုဒရာမာဇာတ်လမ်းတွဲ Memories of the Alhambra တွင် မင်းသမီး Park Shin-hye နှင့်တွဲဖက်သရုပ်ဆောင်ကာ ရုပ်သံဇာတ်လမ်းတွဲလောကသို့ပြန်လည်ဝင်ရောက်ခဲ့ ပြန်သည်။ ထိုဇာတ်လမ်းတွဲသည် ကိုရီးယားအခပေးရုပ်သံသမိုင်းတွင် rating အမြင့်ဆုံးဒရာမာတစ်ခုအဖြစ် ရပ်တည်နိုင်ခဲ့သည်။ သူ၏သရုပ်ဆောင်မှုအပိုင်းနှင့်ပတ်သက်၍လည်း ချီးကျူးမှုများ ရရှိခဲ့သည်။ 

2019 တွင် ဟွန်ဘင်းသည် အချစ်ဒရာမာရုပ်သံဇာတ်လမ်းတွဲသစ် Emergency Love Landing (Crash Landing of Love) တွင် မင်းသမီး Son Ye-jin နှင့်တွဲဖက်ကာ မြောက်ကိုရီးယားအရာရှိတစ်ဦးအဖြစ် ပါဝင်သရုပ်ဆောင်မည်ဖြစ်သည်။

## **လူမှုရေးလှုပ်ရှားမှုများ** 
ဟွန်ဘင်းသည် စစ်မှုမထမ်းမနေရတာဝန်အတွက် Marines တပ်ဖွဲ့တွင်စတင်ထမ်းဆောင်ပြီး 6 လအကြာတွင် "Seoul Reclamation Anniversary Marine Marathon Competition" ဟုခေါ်သော Marine တပ်ဖွဲ့ မာရသွန်ပြိုင်ပွဲတွင် ဝင်ရောက်ဆင်နွှဲခဲ့သည်။ သူသည် ထိုပွဲတွင် 6.25 km အကွာအဝေးကို အကြီးတန်း စံပြတပ်သား 400 နှင့်အတူပါဝင်ယှဉ်ပြိုင်ခဲ့သည်။ ထိုပွဲသည် 6.25 ကိုရီးယားစစ်ပွဲအတွင်း Marine တပ်ဖွဲ့မှ ဆိုးလ်မြို့တော်ကို ပြန်လည်တိုက်ယူနိုင်ခဲ့ခြင်း အထိမ်းအမှတ်အဖြစ်ကျင်းပသော သမိုင်းဝင်အခမ်းအနားပွဲတစ်ရပ်လဲဖြစ်သည်။ 

October 29, 2013 တွင် သူသည် ဘဏ္ဍာရေးဝန်ဆောင်မှုကော်မတီ (Financial Services Committee) မှကျင်းပသော အကြိမ် 50 မြောက် Savings Day အခမ်းအနားတွင် 17 နှစ်အတွင်း 35 billion won (အမေရိကန်ဒေါ်လာ 3.3 သန်းနီးပါး) စုဆောင်းနိုင်ခဲ့ခြင်းကြောင့် သမ္မတချီးမြင့်ဆု (thePresident's award) ကို ရရှိခဲ့သည်။ 

February 2016 တွင် ဟွန်ဘင်းသည် တိရစ္ဆာန်ညှင်းပန်းနှိပ်စက်မှုတားဆီးရေး လှုပ်ရှားမှု တစ်ခုတွင်ပါဝင်ခဲ့သည်။ ထိုလှုပ်ရှားမှုအတွက် "Vision" အမည်ရှိ အနားယူပြီးဖြစ်သော ရှာဖွေကယ်ဆယ်ရေးခွေးလေး နှင့် ဟွန်ဘင်းတို့၏ တွဲဖက်ပုံရိပ်များ ကို သူ၏ အေဂျင်စီ VAST Entertainment မှဖော်ပြပေးခဲ့သည်။

## **ပုဂ္ဂိုလ်ရေးဘဝ** 
ဟွန်ဘင်းသည် ဆိုးလ်မြို့တွင် မွေးဖွားကြီးပြင်းခဲ့သည်။ သူ့တွင်အစ်ကိုအကြီးတစ်ယောက်ရှိသည်။ ငယ်စဉ်က စုံထောက်တစ်ဦးဖြစ်ရန် ဆန္ဒရှိခဲ့သည်။ ငယ်ဘဝထဲကပင် ရုပ်ရည်ချောမောသည်ဟုလည်း အသိအမှတ်ပြုခြင်း ခံခဲ့ရသည်။ 

အထက်တန်းကျောင်းသားဘဝတွင် ကျောင်းပြဇာတ်တွင်ပါဝင်ဖျော်ဖြေရင်း သရုပ်ဆောင်အလုပ်ကို ဝါသနာထက်သန်မှန်း သိရှိခဲ့သည်။ အစပိုင်းတွင် သူ၏မိဘများက သရုပ်ဆောင်အလုပ်လုပ်လိုခြင်းကို ကန့်ကွက်ခဲ့၍ မိဘများကို နှစ်နှစ်နီးပါး နားချခဲ့ရသည်။  ထို့နောက်တွင် သရုပ်ဆောင်ပညာအတွက် အကောင်းဆုံး Chung-Ang တက္ကသိုလ်သို့ ဝင်ခွင့်ရရှိပါက သရုပ်ဆောင်လုပ်ခွင့်ပြုမည်ဟု မိဘများက သဘောတူခဲ့သည်။ ထိုတက္ကသိုလ်သို့ ဝင်ခွင့်ရရှိခဲ့သောကြောင့် မိဘများလဲ ခွင့်ပြုခဲ့ရပေသည်။   

2004 တွင် Chung-Ang တက္ကသိုလ် မှ Theatre Studies ဘာသာအထူးပြုဖြင့် ကျောင်းပြီးခဲ့သည်။ 2009 တွင် ထိုတက္ကသိုလ်မှာပင် ဘွဲ့လွန်ပညာ ဆက်လက်ဆည်းပူးခဲ့သည်။

## **စစ်မှုတာဝန်ထမ်းဆောင်ခြင်း** 
March 7, 2011 တွင် ဟွန်ဘင်းသည် 21 လကြာ စစ်မှုမထမ်းမနေရတာဝန်အတွက် အခက်ခဲဆုံးသော တပ်ခွဲဟုအများက သတ်မှတ်ထားသော Marine Corps တွင် တာဝန်ထမ်းဆောင်မှုပြုခဲ့သည်။ December 6, 2012 တွင် တာဝန်ထမ်းဆောင်မှုပြီးဆုံးခဲ့ပြီး စံပြတပ်သားတစ်ဦးအဖြစ် ချီးမြှောက်ဂုဏ်ပြုခံခဲ့ရသည်။  

## **Filmography** 
### ရုပ်ရှင်ဇာတ်ကားများ 

### ရုပ်သံဇာတ်လမ်းတွဲများ 

### ရုပ်သံအစီအစဉ်များ 

### တေးဂီတဗီဒီယိုများတွင်ပါဝင်မှုများ 
### တေးသီချင်းများ 
### သံတမန်ရေးရာကိုယ်စားပြုဆောင်ရွက်မှုများ 
### ရရှိခဲ့သောဆုများ နှင့် ဆုလျာထားခံရစာရင်းများ 

## **External links** 
* Hyun Bin at the Korean Movie Database
*  on IMDb
* Hyun Bin at HanCinema 
* Hyun Bin at Asianwiki

## **References**